নিউজডেস্ক, বাংলাদেশনিউজ২৪x৭.কম  ৫ শতাধিক ইয়াবাসহ রাজধানীর যাত্রাবাড়িতে এক মাদক  ব্যবসায়ীকে গ্রেফতার করেছে RAB-২ এর সদস্যরা। বৃহস্পতিবার রাতে ৭২/৫/সি যাত্রাবাড়িতে অভিযান চালিয়ে ইমরান (৩০) নামের এ মাদক ব্যবসায়ীকে গ্রেফতার করা হয়। সে এর আগেও বিপুল সংখ্যক ইয়াবাসহ RAB এর হাতে গ্রেফতার হয়েছিল। RAB-২ এর এএসপি সাফিউল সারওয়ার জানান, গোপন সংবাদের ভিত্তিতে রাতে RAB-২ এর একটি দল যাত্রাবাড়িতে অভিযান চালিয়ে ইমরানকে গ্রেফতার করে। এ সময় তার কাছ থেকে ৫৩০টি ইয়াবা উদ্ধার করা হয়। কয়েক মাস আগেও বিপুল সংখ্যক ইয়াবাসহ তাকে আটক করা হয়েছিল। কিন্তু জামিনে বের হয়ে সে আবারও মাদক ব্যবসা চালিয়ে যায়। আটককৃত এসব ইয়াবা  প্রতি পিচ ৪শ থেকে ৫শ টাকা করে বিক্রি করা হয় বলে সে স্বীকার করেছে। যা টেকনাফ থেকে আনা হয়।  বাংলাদেশনিউজ২৪x৭.কম/সুপ্ত/এসএ.